《黄生九斗携所业千里过访于其别也赠以绝句六章 其五》
明代·胡应麟

秋风秋叶乱山苍，踏尽秋山到遂昌。问讯故园樵牧侣，只今谁住郑公乡。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。